যুদ্ধ-সংকটে থমকে যাবে বিশ্ব? ২০২৬ নিয়ে ভাইরাল বাবা ভাঙ্গার ‘সতর্কবার্তা’

ওয়েব ডেস্ক: বিশ্বজুড়ে বাড়তে থাকা যুদ্ধ পরিস্থিতির মাঝেই ফের আলোচনায় বাবা ভাঙ্গা (Baba Vanga)। ২০২৬ সাল নিয়ে তাঁর নামে ছড়ানো একাধিক ‘ভবিষ্যদ্বাণী’ ঘিরে তৈরি হয়েছে নতুন আতঙ্ক। ইরান-ইজরায়েল-আমেরিকা (Iran-Israel-America) টানাপোড়েন যত বাড়ছে, ততই জোর পাচ্ছে জল্পনা। বিশ্ব কি বড় সংঘাতের দিকে এগোচ্ছে? তার জেরে কি ফের থমকে যেতে পারে স্বাভাবিক জীবন (Baba Vanga Future Pediction)?

বিশেষজ্ঞরা বলছেন, দীর্ঘমেয়াদি যুদ্ধ হলে জ্বালানি সঙ্কট, মূল্যবৃদ্ধি এবং সরবরাহ ব্যবস্থায় বড় ধাক্কা লাগতে পারে। তেল-গ্যাসের দাম বাড়তে পারে হু হু করে, যার প্রভাব পড়বে পরিবহন, শিল্প এবং সাধারণ মানুষের দৈনন্দিন জীবনে।

আরও পড়ুন: আরও তীব্র সংঘাত! নিত্যপ্রয়োজনীয় একাধিক সামগ্রীর দাম বাড়তে চলছে!

তবে লকডাউন ফেরার আশঙ্কা নিয়ে এখনই চূড়ান্ত সিদ্ধান্তে পৌঁছনোর মতো পরিস্থিতি তৈরি হয়নি। কোভিড-পরবর্তী বিশ্বে সরকাররা সাধারণত সম্পূর্ণ লকডাউনের বদলে লক্ষ্যভিত্তিক বিধিনিষেধে বেশি জোর দিচ্ছে।

উল্লেখ্য, বাবা ভাঙ্গার ভবিষ্যদ্বাণী নিয়ে যতই আলোচনা হোক, বাস্তবতা নির্ভর করছে বর্তমান রাজনৈতিক ও অর্থনৈতিক পরিস্থিতির উপরেই। আতঙ্ক নয়, তথ্য ও বিশ্লেষণই এই মুহূর্তে সবচেয়ে গুরুত্বপূর্ণ।

প্রসঙ্গত, বিশ্বজুড়ে ক্রমবর্ধমান অস্থিরতার আবহে ফের আলোচনায় উঠে এসেছে বুলগেরিয়ার রহস্যময় ভবিষ্যদ্বক্তা বাবা ভাঙ্গার নাম। বহু বছর আগে প্রয়াত এই অন্ধ জ্যোতিষীকে ঘিরে নানা কাহিনি আজও মানুষের কৌতূহল জাগায়। অনেকের বিশ্বাস, তিনি নাকি আগাম ভবিষ্যৎ দেখতে পারতেন। তাঁর নামে প্রচলিত ভবিষ্যদ্বাণীগুলোর মধ্যে রয়েছে বিশ্বযুদ্ধ, প্রাকৃতিক বিপর্যয় থেকে শুরু করে বৈশ্বিক সংকটের ইঙ্গিত। আর বর্তমান ভূরাজনৈতিক টানাপোড়েনের মাঝেই সেইসব দাবিই আবার নতুন করে সামনে আসছে।

কথিত আছে, ২০২৬ সালকে ঘিরে বাবা ভাঙ্গা এক ভয়াবহ অস্থিরতার ইঙ্গিত দিয়েছিলেন। তাঁর অনুগামীদের দাবি, পৃথিবী এমন এক পরিস্থিতির মুখোমুখি হতে পারে, যা প্রথম বিশ্বযুদ্ধের অন্ধকার সময়ের স্মৃতি ফিরিয়ে আনবে।